

**Referat Styregruppemøde 20.08.2014**

**Udkast til forretningsorden for Politikforum**

Kirsten Auken orienterede om forretningsordenen.

Laust Leth Gregersen pointerede, hvor vigtigt det er at understrege at arbejdsgrupperne er der, hvor arbejdet laves – ikke i Politikforummet.

Forslag til ændringer:

Der står i forretningsordenen, at efterårsmødet føder ind i udarbejdelsen af arbejdsplanen. Det kan derfor også skrives ind, at forårsmødet spiller ind i den årlige markedsplads

Formandskabets rolle skal stå klarere.

Porteføljefordeling i Styregruppen – skal diskuteres på næste Styregruppemøde efter generalforsamlingen.

*Sekretariatet laver nyt udkast, med klart markerede ændringer, og rundsender inden møde i Politikforum.*

**Udkast til regler for udarbejdelse og brug af positioner (Sign-on/off)**

Kira Boe orienterede om udkast til diskussion og om proces, der slutter med vedtagelse på Generalforsamling.

* Der var enighed om, at det ikke er et nemt emne, og at en model derfor i nogle tilfælde blot vil være vejledende
* Det skal være klart, at de fleste tekster vil komme fra arbejdsgrupper og derfor typisk allerede vil være blevet diskuteret af de mest relevante folk
* Sekretariatet har en vigtig rolle i at spotte problemer på forhånd
* Proceduren skal indeholde både regler om hvornår hvilken procedure skal bruges, nogle dogmeregler, som sekretariatet tilstræber at følge, noget om selve proceduren (tidsrammer etc)
* Sekretariatet og formandskabet skal vogte over, hvad der skal følge hvilken procedure
* Proceduren skal evalueres efter et år og eventuelle ændringer laves inden Generalforsamling 2015

*Proceduren bliver diskuteret på Politikforum- og CSOforum-møderne i september, inden KU i oktober skal indstille til Generalforsamlingen d. 22. oktober.*

**Arbejdsform for styregruppen**

Det blev aftalt at Styregruppen skal dele portefølje, når arbejdsgrupperne er lavede.

Styregruppen mødes efter behov, ca. 4 gange om året. 2 af gangene skal ligge før Politikforummøder.

Fast på dagsordenen:

* Information fra KU-møderne
* Evt. relevant information fra arbejdsgrupper

**Globalt Fokus arbejdsplan 2015**

Kira Boe orienterede om arbejdet med arbejdsplanen for 2015.

Det blev slået fast at vigtigheden af arbejdsplanen, medlemsworkshoppen etc. skal kommunikeres klart til medlemmer af Globalt Fokus og til Politikforum.

Det blev klart, at der er mange ressourcer på sekretariatet, og at arbejdsplanen er et vigtigt redskab til at fokusere de ressourcer.

Medlemsworkshoppen skal tvinge medlemmerne til at tage stilling og prioritere.

Godt at konceptnoterne bliver på temaer og ikke på fora, da arbejdsgrupperne er det vigtigste. Hvilket forum de hører under kan diskuteres på et senere tidspunkt.

**Næste møde: Fredag d. 7.11.2014 kl. 10 til 12**

Næste Styregruppemøde skal bruges på opsamling fra Medlemsworkshop og Generalforsamling, samt på diskussion af portefølje for Styregruppen.